ПАР КИ ЕЦ) 


ПРИЛОГ »МАЛЕ БИБЛИОТЕКЕ «< 


БРОЈ ХХ. = МОСТАР 30-ХІ- 1902. — ГОДИНА ]. 


НИКОЛА ЛЕНАУ 
СТОГОДИШЊИЦА РОЂЕЊА 
— 1802 13/УШ. — 


Никола Ленау био је по поријеклу и 
материном језику прави Нијемац и ако 
се случајно родио у Угарској, у Чатаду. 
Првих својих шеснаест година дјетињ- 
ства провео је у Угарској, затим је оти- 
шао у Беч гдје је провео двадесет и 
двије године, са врло кратким прекида- 
њем. И ако ни с очеве ни с материне 
стране није било у њему мађарске крви, 
то је ипак славни Токај, са својим ру- 
жама, славујима и вином, утјецао на ње- 
гову младост да су му многе пјесме но- 
силе на себи специфично мађарски локални 
колорит. Осим тога у неким пјесмама 
виде се још незнатне варијанте боја, које 

се јављају као пошљедица кратког му 
боравка у Америци. Сви доцнији његови 
радови, то су чист продукт њемачке ли- 
тературе без икаквих нарочитих примје- 
са. У Виртнбергу, који је он сваке го- 
дине посјећивао, написао је познате » Шил- 
флидер«“) и многе друге најљепше своје 
пјесме. 


Као што су му пјесме монотоне, такав 
му је и живот. Родио се 13. августа 
1802. г. у сиромашном сеоцету Чатаду, 
код Темишвара. Несложан и брижан жи- 
вот родитеља, а нарочито биједа мајке 
му, која оста удова, много су утјецале на 
њега и душевно и тјелесно. Кад му је 
било пет година остао је без оца, ње- 
гова њежна мати мазила га, рано окуси 
оскудицу и невољу, а не осјети снажну 
руку која би га повела стазом мушког 
васпитања. Које са слабе своје енергије, 
а које због тежње за науком, лутао ЈЕ 
он с философије на право, медицину и 
привреду, а никад ништа не сврши; није 
никад ни до сталног мјеста и службе до- 

жу Превео их Алекса Шантић у овогодиш- 
њем течају »Бранкова Кола.« 

шао, него је остао до смрти ђак виших 
семестара. Скромна зарада од пјесама и 
нашљедство од десетак хиљада чували су 
га да не осјети гладовање, али му то 
није достајало да би ијоле у животу. мо- 
гао себи што више дозволити. ' 

Тек у својој 90 години изда прву 
књигу пјесама у Штутгарту, које су код 
образоване публике истина изазвале до- 
падање али на сам народ нису биле од 
јачег утјецаја. Исте године покуша он да 
поправи своје слабе финансије те купи 
нека земљишта у Америци али осим ма- 
теријалних губитака навуче на себе још 
страшну ревму и скорбут. 

Он је себе у једној својој пјесми на- 
звао баксузом, а такав је у истини остао 
цијелог свог живота, чак и према же- 
нама. Огорчен због преварене љубави 
још у младости од једне недостојне, ни- 
жег сталежа дјевојке, није се усудио за- 
просити руке ни послије шест пуних 
година у оне племените дјевојке, која га 
је одушевила да напише своје » Пјесме у 
шевару« и друге најљепше му стихове. 
Ал зато се знао дати у ланце оковати, 
које је једанаест година вукао, од хладне 

и кокетне жене једног свог пријатеља у 
Бечу. Она му је дозвољавала доста, да 
би га непрестано држала спутана, а не- 
дозвољавала онолико, да би се могао 
сретним назвати. 

Судбоносно нашљедство од оца и ма- 
тере, његов буран живот по »сребрној 
кафани« у Бечу, силна кафа као отров 
јака, неуредан рад и живот довели су га 
дотле да је шест година провео Ленау 
као мртав душевно у лудници, док нај- 
послије и тјелесно није умро 22 авгу- 
ста 1850. године. Ал главни дио гријеха 
носи на души она кокетна жена. 

Ни једног скоро свијетлог зрачка нема у 
овом тужном животу, те је зато разумљиво 
да му ни пјесме немају весела звука. Није 
се ни он умио извући од оног » Мен- 
већтоегла« Бајрнова који је тако обилно 
утјецао на тадање пјеснике. Ал он није 
никад кокетовао са својим јадом, а уви- 
јек би утјецао на човјека: да му је туга 
из болне душе, са повријеђеног срца, 
потекла органски рођена, а не помодно 
намјештена. И ова умјетничка истина спо- 
јена са топлином осјећаја, са дубином 
мисли, са еуфонијом језика, осигураће и 

пјеснику туге; бесмртност, докле год буду 
вриједиле ријечи: »Бол је вјечан као и 
смрт. « —н—% 


ЕМИЛ ЗОЛА 


— Ги де Мопасан — 


(Наставак) 


Код ових литерарних преврата, разумије 
се, да не иде увијек без шкандала, јер пу- 
блика, која се литературом занима, да 
би прекратила себи вријеме, и која је 
са атељеским тајнама умјетности слабо 
позната, једном навикнута на оно што 
постоји и равнодушна према свему што 
њене непосредне интересе не додирује, 
не дозвољава да је ико у њеном обожа- 
вању узнемирује, одбијајући од себе све 
оно што изискује неко напрезање духа. 
У овом оптпору подстиче публику још 
и она велика странка литерата који су 
се уживјели у старе одношаје, као и сви 
они, који, ушљед недостатка сваке само- 
сталности, инстинктивно шљедују утапка- 
ној стази. Ови су у стању само оно што 
постоји да копирају, а стане ли им неко 

говорити о новим покушајима, онда од- 
говарају високоучено : > Оно што постоји, 
не да се надмашити«. Овај је одговор 
свакако тачан, али ако се постојеће не 
да надмашити, а оно се да нешто ново 
створити. Извор може бити свугдје један 
исти, али се ток ријеке да преиначити, 
а тиме се умјетности задобијају нова 
поља и развиће јој се доводи у нове 
колосјеке. Емил је Зола дакле револу- 
ционар, али не револуционар који је ва- 
спитан у обожавању онога што сада же- 
ли да обори; од прилике као свештеник 
који напушта предикаоницу као Ренан, 
који је религију ојачао док су људи себи 
уображавали, да јој је он најгори не- 
пријатељ. И тако је Зола, успркос ње- 
гових оштрих напада на романтичаре, 
ипак и сам романтичар који се назива на- 
туралистом; он појачава њихове особине 
употребљавајући исте на сасвим нов начин. 

Његова је теорија ова: Ми немамо ни 
какав други примјер, који би нам служио 
за углед, но само живот, пошто ми све 
само својим чулима поњамо и осјећамо. 


(Свршиће се) 

ОДЛУКЕ 
„КОНГРЕСА СРПСКИХ НОВИНАРА, ДРЖАВНОГ У БИОГРАДУ 
13., 14. и 15. ОКТОБРА 0. Г. 


[Е 

Шта треба предузети, да књиге листови, 
кији излазе у појединим српским областима, 
прођу у што већем броју у све остале земље, у 
којима Срби живе, и да се тим путем прошири 
поље српске књиге и журналистике, као и међу- 
собно познавање прилика и потреба свега срп» 
скога племена? донијета је ова одлука: 

1. Потребно је основати у Биограду српску 
главну књижарницу, с јаким капиталом, која 
ће по свима српским областима, у свима гра- 
довима и већим мјестима имати своје Филијале. 
Њихова би дужност била да свакога мјесеца 
објављују појиву сваке нове српске књиге и 
да је, ако је већ не би имале на стоваришту, 
добављају најкраћим путем. 

9. Потребно је организовати што ради- 

«калнију и што поузданију колпортажу за књите, 
часописе и новине у свима српским мјестима. 
То би имала извршити главна књижарница и 
њезине Филијале. Да се то постигне треба по- 
радити да се укину забрана и ограничења 
колпортаже које постоје у неким покрајинама, 

3, Потребно је установити у свакој већој 

сеоској општини читаонице са задатком да 
набављају новине и часописе из свију српскх 
области, у сразмјерима своји материјалних 
срестава. 

Да би новине могле задовољити потребу 
својих читалаца и да послуже правом смјеру 
потребно је да се све оне баве не само о 
ужим приликама краја у коме излазе него да 
прате и појаве по осталим земљама гдје Срби 
живе, и у нарочитим сталним олјељењима или 
иначе, а тако исто кад се баве оприједметима 
и питањима свога завичаја; да пишу тако како 
ће их моћи свестрано разумјети читаоци свих 
осталих крајева. У том погледу потребно је 
да акција српских листова потпомогне чеш- 
ћијем издавањем брошира о значајнијим савре- 
меним питањима српскога народнога живота. 


4. Потребно је уза сваку читаоницу или 
независно од ње основати књижнице за народ 
уређене према мјесним приликама са што раз- 
гранатијом употребом сваке књиге за свакога 
грађанина. 

Задатак је књижницама да набављају ва- 
љане српске књиге преко српске главне књи- 
жарнице и њезинијех филијала и иначе. Рад 
на оснивању главне српске књижарнице повје- 
рава се одбору од девет лица које треба иза- 

брати на конгресу пошто се сврше питиња 
која су до сад стављена на дневни ред, а из- 
вршена осталим српским књижевним удруже- 
њима, читаоницама, српском новинарском удру- 
жењу као и родољубљу појединих грађана, 
те да се заједничком сурадњом тих фактора 
обезбрижи српској књизи и српским листовима 
боља будућност и стални опстанак и напре- 
довање, 

5. Потребно је умолити владу краљевине 
Србије да по могућству урели поштанским 
конвенцијама са сусједним државама односе 
ради олакшања поштанског саобраћаја и у 
оним земљама које су сад изван међународне 
поштанске заједнице. 

Чланови мододбора за ову одлуку: Љуба 
Јовановић, Драгољуб Павловић, Божа Марковић, 
Љуба Стојановић, Павле Поповић и Миле 
Павловић. 

и. 

Треба ли искључити из наше штампе 
личну полемику између новинара и између 
јавних посланика о њиховим приватним и поро- 
дичним односима, као недостојну јавне ријечи 
и штетну по углец српских новинара и раде- 
ника на јавноме пољу? 

1. Потпуно убијеђени, да је најшира ста 

бода исказивања мисли најпоузданије и нај- 
јаче јемство за просвјетни, културни и поли- 
тички напредак српскога народа, да је сло- 
бодна штампа најјачи заштитник и бранитељ 
истине, конгрес сматра да у полемици између 
јавних радника треба брижљиво избјегавати 
све што се односи и вријеђа чисто породичну 
част и морал. 

2. Конгрес очекује од српских новинара 
да у јавној дискусији увијек употребљавају 
тон озбиљан и достојан образованих и васпи- 
таних људи. 

Чланови пододбора за ову одлуку: Др. И 
Вучетић, прото Јов. Јеремић, Александар Сан- 
дић, Аца Борисављевић, Живојин Протић и 
Света Јакшић. 

Ш. 

До којих граница може штампа претре- 
сати питања, која се тичу народнога и кул- 
турнога живота српског, без поврједе општих 
српских интереса и угледа српске завјетне 
мисли? 

1. Расправљање о општим српским пита- 
њима не може шкодити завјетној српској мисли 
док се та питања расправљају са добрим по- 
знавањем ствари у свима детаљима, објективно 
и трезвено, са љубављу и преланошћу, и док 


— 307 — 


се не губи из вида да свагда, прије свега, 
треба имати на уму опште српске. интересе 
и завјетну српску мисао. 

ә. Тим више потребно је истаћи, да је 
за свако расправљање о српским стварима по- 
требно добро познавање факата, а то позна- 
вање Факата већини српских новинара често 
недостаје. С тога је потребно боље и темељ- 
није проучавање свих српских питања, но што 
је то до сада било. 


Чланови мободбора за ову одлуку: Никола 
Кашиковић, Шпиро Герун, Др. Веља Вељковић, 
Антоније Фабрис, Љуба Живковић и Др. Ста- 
ноје Станојевић. 

ІУ. 

Је ли потребно установити српски цен- 
трални прески орган и како га треба устројити? 

1. Установљава се у Биограду српски це- 
трални биро као одјељак Српског Новинарског 
Удружења са задатком, да у питањима нацио- 
налним, шаље свима српским редакцијама тачна 
обавјештења, како би се она једнообразно рас- 
прављала и тумачила. Овај ће биро издавати 
информациони орган у облику коресподенције, 
који би по потреби излазио, и који би се 
само редакцијама слао. 

9. Овај би се орган имао слати и другим 

словенским и страним редакцијама, које би 
на то жељу изразиле и погодбе, правилником 
прописане испуниле, 

3. Ставља се у дужност Управи Нови- 
нарског Удружења да изради допуштење код 
Министра Иностр. Послова, да преско одје- 
љење тога министарства иноформацијама овога 
бироа даје што ширу јавност. 

4. Сва уредништва, која се буду кори- 
стила информацијама овога бироа, дужна су 
сносити саразмјерне трошкове по прописима 
нарочитога правилника и слати бироу свој 
лист. 

5. Редакције листова уједно су извјештачи 
централнога бироа. У мјестима гдје има више 
редакција; оне могу међу собом изабрати јед- 
нога повјереника као извјештача коме ће евен- 
туалне трошкове централни биро накнадити. 

6. Управа Новинарског Удружења пропи- 
саће нарочити правилник за све одношаје према 
редакцијама и извјештачима као и о свима 
начинима на које ће се обавјештење измјењи-= 
вати, а секција којој је од стране овог кон- 
греса повјерено проучавање овога питања 
опуномоћава, од своје стране г. г. Александра 
Петровића и Бранислава Нушића, да удру- 
жењу, приликом писања овога правилника буду 

на расположењу као тумачи свију оних мисли 
које су се у секцији измијениле и као потреба. 
утврдиле. 

Чланови тодоббора за ову одлуку: Паја 
Марковић-Адамов, Др. Александер Митровић, 
Аркадије Варађанин. Милета Јакшић, Бра- 
нислав Нушић и Бранко Петровић. 


- 
ИЗ ЛИСТОВА 


+ У 19 броју »Босанске Виле« завршен је 
пријевод »Сна љетње ноћи« од Виљема Шек- 
спира а у пријеводу Драгомира Брзака. 

4 У 43 броју »Српског Књижевног Гла- 
сника« почео је излазити од К. Д. Куманудиа 
чланак »Догађаји пред Берлинским конгресом«. 

4- Радоје Домановић почео је у 19 броју 
»Босанске Виле« штампати своју причу »Сима 
Пензионар«. 

+ В, Ђерић завршио је у 43 броју »Срп. 
Књ. Гласника« своју стручну оцјену на »БјеёшЕ 
Нтүвівкоб јелка« од Ф. Ивековића и др. Ивана 
Броза. 

+ Са пољског је преведен у 9 св. »Кола« 
чланак »Марија Конопљицка« приликом двадесет- 
петогодишњице њеног пјесничког рада. Чланак је 
написао др. Тадеус Грабовски, 


а 
КРОНИКА 


+ Наш пријатељ, уважени српски књи- 
жевник, министар просвјете и црквених послова 

на расположењу и сенатор у Краљевини Србији, 
господин Љуба Ковачевић, пропутовао је овијех 
дана са својом најстаријом ћерком кроз Бодну 
и Херцеговину за Дубровник, те се задржао је- 
дан дан у Мостару. Господин Ковачевић обећао 
нам је да ће на прољеће поново доћи у Мостар, 
одакле ће предузети пут по херцеговачкијем 
варошицама и селима, у циљу, да истражује и 
проучава разне старине. Ми се у напријед ралу- 
јемо овом путу господина Ковачевића, пошто 
смо увјерени да ће овај познати српски истори- 
чар много штошта од старина пронаћи и својим 
златним пером у српску историју прибиљежити. 

4 Наш пријатељ и сарадник господин Др. 
Светислав Стефановић, чији пријевод припови- 
јетке од А. По-а доносимо у овој свесци »Мале 
Библиотеке«, уступио нам је свој пријевод Шек- 
спирове драме »јулије Цезар«, која ће изаћи у 
наредним свескама »Мале Библиотекеа. Госпо- 
дин Стефановић обећао нам је још неке своје 
пријеводе од Шекспира, који ће изаћи у »Малој 
Библиотеци« наредне 1904 године. Уступио нам 
је и господин Лаза Костић своје пријеводе од 
Шекспира »>Хамлета« и »Ричард Ш.«, те ће и 
ово изаћи у свескама »Мале Библиотеке« у току 
1904 године. 

+ 21. октобра о. г. Академија природних 
наука имала је свој |! састанак у овој години 
и на њему је ово урађено: 1 Академик др. Мих. 
Петровић изложио је у кратким потезима садр- 
жину своје расправе »Проучавање функција пред- 
стављених одређеним интегралима.« Саслушавши 
ово излагање, Академија је одлучила да се ова 
расправа штампа у 64 Гласу. 2. Академик Др. 

1. Цвијић изложио је садржину своје расправе 
»Нови трагови глацијалне епохе на Балканском 
Полуострву«. Академија је и ову расправу при- 
мила за 65 Глас. 3. Приказана је расправа про- 
фесора Петра Јанковића: »Глацијални трагови 
на Пирину«, па је одлучено да се упути на 
оцјену академику Др. Јовану Цвијићу. — 28. 
истог мјесеца имала је скуп Академија »фило- 
зофских наука« и на њему је: 1. Приказан 
рукопис академика Љ. Стојановића »Прилози 
библиографији старих штампаних књига«. Ака- 
демија је одлучила да се рукопис прими за Глас 
И. разреда. 2. Приказани су рукописи: »Путопис 
Евније Челебије о српским земљама У ХҮП ви- 
јеку«, пријевод с турског од Д. С. Чохаџића, и 
»Просвјетна радња Срба у Старој Србији и Ма- 
ћедонији« од Ив. Иванића. Оба ова рада упућена 
су Академији друштвених наука. 

+ У наклади Браће м. Поповића изашла 
је књига: »Насрадин-Хоџа«, његове шале, досетке 
и лакрдије у причама ит. д од Мехмеда Тевфика. 
Преводи и допуне. 

4- Књиге Српске Књижевне Задруге биће 
готове још до Божића ове године. Мило нам је 
што ће у овом колу изићи »Приповетке« — 
младог и омиљеног српског приповједача Бо- 
рисава Станковића. 

+ Од јаше Томића изишли су штампани 
аланци »Мајски сабор 1902 год.« 

4- Марко Драговић из Улциња издао је овај 
књижевни оглас: Године 1892 наштампао сам 
на Цетињу, у Држ. Штампарији, књигу »Покушај 
за библиографију о Црној Гори«. Од гада купио 
сам грађу за допуну исте књиге, и покупио сам 

повећу количину назива, књига писаних или изу- 
зетно о Црној Гори, или се споредно збори о 
њој. Такође учинио сам поправке и на прво 
издање, те ће књига изићи и обрађенија, с тачке 
гледишта књижевне израде, и потпунија бројем 
дјела књижевних, писаних о Црној Гори. Сад же 
лим дати у штампу друго поправљено и умно- 
жено издање вишеречене књиге, а назив ће остати 
исти, пошто ни сад не могу рећи, да сам успио 
дјело довести до тога, да му дам назив »Библио- 
графија о Црној Гори«. Позивам моје пријатеље, 
а и све које би занимала оваква књига, да ми 
дођу у помоћ претплатом, како би могао дати 
књигу у штампу. Надам се да ћу књигу дати у 
штампу најдаље до 1. маја идуће 1904. године, 
Ко би се желио претплатити нека се писцу 
обрати. — Цијена је књизи 1 круна. 


+ Париски универзитетски професор Вопеѓоп 
основао је »Друштво за ширење књижевности, 
вјештина и позоришта страних народа«. Цијељ 
друштву је да се сваке године држе предавања 
о најбољим свјетским писцима, да се дају страни 
комади и да се приређују изложбе слика стра- 
них умјетника. 

+ За »Летопис« и Књиге Матице Српске 
примају се: »Ко је краљица Јелена?2« од Чеде 
Мијатовића, »Одношаји између Србије и Угарске 
год. 133. — 1355«, од Петра Марковића, »За 
крухом«, роман Ива Ћипика. 


+ У Биограду је почес да излази седмично 
»Преглед за омладину«. 


ПЕДАЊЕ И ШТАМНА ИЗДАВАЧКЕ КЊИЖАРНИЦА И ШТАМПАРСКО· 
УМЈЕТНИЧКОГ ЗАВОДА ПАХИРА И КИСИЋА У МОСТАРУ. 


